**Par ambulatorā pacienta talona aizpildīšanu Ukrainas civiliedzīvotājiem**

Dienests vērš uzmanību, ka atbilstoši Ambulatorā pacienta talona (veidlapa Nr.024/u) aizpildīšanas vadlīnijām, veidojot talonu ir jāaizpilda visi pamatparametru lauki. Norādot nepilno personas kodu, lauki sadaļā “PACIENTS” jāaizpilda manuāli. Talons nodrošina ambulatorā darba statistikas datu iegūšanu un ambulatori veiktā darba apmaksas aprēķināšanu.

Biežāk sastopamās kļūdas Pacieta datu sadaļā obligāti aizpildāmo pamatparametru laukos:

**Personas kods:**

Lauks ir atstāts neizpildīts

Norādīts Ukrainas civiliedzīvotāja identifikācijas kods

Nepilnais kods ievadīts nepareizi

**Vārds, Uzvārds:**

Lauks ir atstāts neaizpildīts

Vārds un uzvārds ievadīti latviskojot rakstību

Vārds un uzvārds ievadīti nekorekti (ar papildus norādītiem simboliem)

**Dzimums:**

Lauks ir atstāts neaizpildīts

**ATVK kods:**

Lauks ir atstāts neizpildīts

Norādīts teritoriālās nodaļas kods (10, 12, u.c.)

Norādīts konversijas rajona kods

Norādīts neeksistējošs kods

**Valsts:**

Norādīta valsts – Ukraina

|  |  |  |  |
| --- | --- | --- | --- |
| **Aizpildāmais lauks** | **NEPAREIZI** | **PAREIZI** | **Norādāmā informācija** |
| **Personas kods** | 010191-12 314431-5002 | 010191-1 010112-2 | Norāda nepilno personas kodu, t.i., dzimšanas datumu un personas koda otrās daļas pirmo ciparu, kas atspoguļo gadsimtu (20.gadsimtā dzimušajiem – cipars 1, 21.gadsimtā dzimušajiem – cipars 2). Piemēram, ja persona dzimusi 1991.gada 1.janvārī, jānorāda sekojošs nepilnais personas kods: 010191-1. |
| **Vārds, Uzvārds** | Darina, Sevčuk | Daryna Sevchuk | Aizpilda tādā pašā transkripcijā, kā redzams personu apliecinošā dokumentā. Vārdu/s un Uzvārdu/s ievada katru savā laukā. Nenorāda citus papildus simbolus (piemēram, komatu). |
| **ATVK kods** | 12 990000 0 Konversijas rajons | 001000 Rīga 002000 Daugavpils u.c. | Norāda pacienta apmešanās/izmitināšanas vietai Latvijā atbilstošo administratīvi teritoriālās vienības kodu. |
| **Valsts** | UKRAINA | LATVIJA | LV – Latvija |

Dienests atgādina, ka talonā jānorāda pacientu grupa 135 – *Ukrainas iedzīvotājs, kurš izceļo no Ukrainas saistībā ar Krievijas Federācijas izraisīto militāro konfliktu tajā, vai kurš atrodas Latvijas Republikā un nevar atgriezties Ukrainā minētā konflikta laikā.*

Papildus Dienests informē, ka no 01.04.2022. ir papildināti manipulācijas **01068** “*Piemaksa ģimenes ārstam par katru patvēruma meklētāja vai ārzemnieka, kurš izceļo no Ukrainas militāro konfliktu dēļ*” apmaksas nosacījumi. Manipulāciju norāda par katru Ukrainas civiliedzīvotāja apmeklējumu.